**Referat af bestyrelsesmødet mandag den 30. december 2024 kl. 2000 hos Allan**

Til stede var Lars, Ninna, Henrik og Allan

1. Godkendelse af dagsordenen
2. *Godkendt*
3. Godkendelse af referat

*Punktet faldt bort, da referat ikke var blevet udsendt.*

1. Status på konstatering af væggelus i ejendommen og bestyrelsens aktivitet i den anledning.

*I tiden forud for mødets afholdelse havde bestyrelsen fået oplyst at der var konstateret væggelus i mindst to lejligheder i opgang nr. 83. Efter råd fra skadedyrsbekæmperfirmaet Citytox havde bestyrelsen bestilt en undersøgelse i lejlighederne i nr. 83 og de til venstrebeliggende lejligheder i nr. 1 A om der kunne være en koloni af væggelus, hvorfra angrebene stammede. Resultatet af denne undersøgelse var negativt. Efter samråd med Lars og Anita havde Ninna givet Citytox i opdrag at foretage en samlet bekæmpelse i 8 lejligheder i nr. 83, dvs. lejlighederne fra første til fjerde sal i begge sider, til en pris pr. lejlighed på 3.750 kr.*

*På mødet var der delte meninger om fremgangsmåden til bekæmpelse. Hensynet til effektiviteten i bekæmpelsen af væggelusene talte for, at foreningen engagerede sig da man kunne frygte at beboere som p.t. ikke var angrebet af væggelus kunne vælge en præventiv bekæmpelse fra. Argumentet mod foreningens involvering var navnlig at foreningen ikke kunne afholde udgiften, da den ligger uden for foreningens kompetenceområde, der er indskrænket til bygningens drift og vedligeholdelse.*

*Der blev opnået enighed om, at det for beboerne var frivilligt, om de ville deltage i den af Citytox forslåede bekæmpelse, da beboerne selv måtte betale herfor. Eventuel fremtidig bekæmpelse gennem foreningen blev udsat til en senere vurdering, når resultatet af den igangværende bekæmpelse vil foreligge.*

1. Eventuelt

*Intet at bemærke.*